Tikwal daɣen, yemgarad yinaw seg uwadem ɣer wayeḍ, d amedya mi ara d-tenṭeq Ṭawes, mačči am wakken ara d-hedṛent temɣarin-nni ara d-tehder nettat. Tamezwarut, Ṭawes ur theddeṛ ara aṭas, i yebɣu tini-as-t temɣart-is n tesleqbin, ur as-id-tettarra ara awal. D taxaṭayt tegnit ideg i d-tenṭeq Ṭawes. Anda i d-tehder aṭas deg yiwen n yixef seg wungal, d tira i tura (asefru tura Ṭawes urɛad ifukk). Daɣ-netta, yebna akken ilaq, yerna d tamedyazt deg tesrit. Aṭas n tugniwin n tesnukyest i nezmer ad tent-id-nekkes deg-s. Ad d-nuɣal ɣur-sent deg yixef wis 3.